Bilanțul campaniei de vaccinare. Peste 20.000 de persoane vaccinate în ultimele 24 de ore. Câte reacții adverse au apărut.
Peste 20.000 de persoane au fost vaccinate în ultimele 24 de ore. S-au înregistrat 74 de reacții adverse.
În ultimele 24 de ore, au fost administrate 23.470 de vaccinuri împotriva COVID-19 Pfizer, potrivit CNCAV.9.793 dintre acestea sunt la prima doză, iar 13.677 persoane la a doua.În total, de la începutul campaniei de vaccinare, 620.176 de persoane au fost vaccinate, din care 468.150 cu o doză și 152.026 cu două doze.Numărul total de reacții adverse înregistrate în ultimele 24 de ore este de 74: 8 reacții de tip local și 66 reacții generale.În total sunt 2.030 de reacții adverse: 482 reacții de tip local cu durere la locul injectării și 1.548 reacții generale (febră, cefalee, mialgii, artralgii, astenie, alergii de tip urticarie).13 reacții adverse sunt în curs de investigare.